open-index/open-wikipedia-markdown huggingface dataset:
Que Sera, Sera (Whatever Will Be, Will Be)

**«Que Sera, Sera (What Ever Will Be, Will Be)»** er en amerikansk populærmusikksang med melodi og tekst av låtskriverteamet Jay Livingston og Ray Evans, som ble fremført av Doris Day i Alfred Hitchcocks film, *[[Mannen som visste for meget]]* (1956).

Days innspilling av sangen ble utgitt på Columbia Records med katalognummer 40704. Den nådde den amerikanske Billboard-listen i juni 1956 og ble en slager såvel i USA (hvor den havnet på en andreplass på Billboard-listen) som i Storbritannia. Den kom på den britiske singlelisten 30. juni 1956 og lå der i 22 uker med nummer én som høyeste plassering. 

«Que Sera, Sera (Whatever Will Be, Will Be») vant i 1957 en Oscar for beste sang.

## Coverversjoner (i utvalg)
* 1956: Lys Assia (Tysk versjon: «Wass kann schön sein»).
*1962: Connie Francis.
*1969: Mary Hopkin.
*1973: Sly and the Family Stone på musikkalbumet *Fresh*.
*1974: Tommy Steele, i en medley med andre sanger.
*1977: The Raes, canadisk ektemann/hustru-duo, i disco/pop-stil.
*1979: Kikki Danielsson på albumet *[[Rock'n Yodel]]*.
*1985: Johnny Thunders på musikkalbumet med samme navn.
*2015: Mighty Sam McClain & Knut Reiersrud

## Norsk versjon

Arne Bendiksen har skrevet en norsk tekst. Den norske tittelen er «Det som skjer, det skjer». Sangen ble utgitt av Nora Brockstedt, Egil Monn-Iversens orkester på RCA NA 1077. 

## I filmer og på TV
*1988: Sangen ble fremført i en scene i filmen *[[Heathers]]* med Winona Ryder i arrangement av Van Dyke Parks og fremført av Syd Straw.
*1993: «Que Sera, Sera (Whatever Will Be, Will Be)» var også med i The Simpsons-avsnittet *Bart's Comet*, hvor Ned flanders synger sangen for å trøste seg selv før Springfield er på vei til å bli ødelagt av en komet.
*2003: En versjon av sangen ble fremført av Pink Martini i pilotavsnittet til serien *[[Dead Like Me]]*.

## Referanser
Mincemeat

**Mincemeat** er en blanding av hakket tørket frukt, brennevin og krydder, og iblant ister, storfekjøtt eller hjortekjøtt. Opprinnelig inneholdt mincemeat alltid kjøtt. Mange moderne oppskrifter inneholder ister, men vegetabilsk matfett brukes noen ganger i stedet. Mincemeat er vanlig i det britiske og irske kjøkken, i Bretagne, Nord-Europa, Canada og New England.
Erling Steen

**Erling Steen** (1891&ndash;1961) var en norsk forretningsmann, som var president i Norges Røde Kors i perioden 1947&ndash;1957.  

I hjembyen Kristiania (Oslo) ble han i 1915 medeier i Steen & Strøm, der faren Johan Steen (1856–1934) var direktør. Fra 1939 ble Erling Steen styreformann der.

Han ledet Norges Handelsstands forbund en tid. Under den andre verdenskrig satt han i tysk fangenskap, først i Møllergata 19 fra 12. juni 1941 til 31. juli 1941. Da han den 12. september samme år ble arrestert på nytt ble «Unntakstilstand. Protestskriv til Terboven.» oppgitt som arrestasjonsgrunn, og han ble sendt til Grini fangeleir der han satt fram til løslatelsen den 26. februar 1943. Han ble siden mye engasjert i humanitær virksomhet, som lederskapet i Norges Røde Kors og styreformann i Det norske Flyktningeråd 1953–1958. 

## Referanser
Leynar

**Leynar** (, foreldet dansk skrivemåte: *Lejnum*) er en bygd på Færøyene. Den ligger på vestkysten av Streymoy ved Vestmannasund, som skiller Streymoy fra Vágar. Vágatunnilin løper fra Leynar og under sundet. Tunnelen er en del av hovedveiforbindelsen mellom Vágar lufthavn og hovedstaden Tórshavn.

Den 1. januar 2020 hadde Leynar 108 innbyggere, mens nabobygda Stykkið hadde 40. Leynar og Stykkið tilhører Kvívíkar sókn i Norðurstreymoyar prestagjald. Administrativt tilhører bygdene Kvívíkar kommuna.

Bebyggelsen ligger spredt i åsene ovenfor stranden Leynasandur, som er en populær badeplass om sommeren. I dalen innenfor Leynar ligger innsjøen Leynavatn, hvor det er populært å fiske.

Leynasandur er godkjent av de færøyske myndighetene for grindhvalfangst.

Leynar er første gang nevnt skriftlig som *Lønnhafne* i jordeboken fra 1584. Stedsnavnet kommer antagelig fra norrønt *Launhafn*, «lun havn». Den naturlige havnen i Leynar skal ha blitt sandet til, slik den fremstår i dag, under «kyndelsmessestormen» i andre halvdel av 1600-tallet.


Fil:Leynar, Isole Faroe - panoramio (1).jpg|Leynar.
Fil:Leynar, Faroe Islands (3).JPG|Leynasandur. 


## Referanser


## Eksterne lenker
*
1. deild 1980

**1. deild 1980** var den færøyske eliteserien i fotball for herrer i 1980-sesongen.

Serien besto av 8 lag. Den ble vunnet av TB Tvøroyri, mens MB Miðvágur rykket ned og mistet plassen sin til B68 Toftir.

## Tabell

## Kilder
* Faroe Soccer. 1980
Klovsteinen på Eiganes naturminne

**Klovsteinen på Eiganes** er en flyttblokk og grensestein mellom gårdene Tjensvoll, Stokka og Eiganes i Stavanger. Den ble vernet 10. juli 1959. Steinen markerte også grensen mellom Hetland og Stavanger kommune. Den ligger i enden av Bertha Bergs gate.
Steinen er nevnt i grenseoppgangpapirer fra 1835 og 1755. Steinen blir da omtalt som Kløffsteenen. 

Klovsteinen er også kjent som Villskog og ligger i en liten park. Her var det tidligere lysthus og hageanlegg. I Villskog står også Stavanger grensestein nr. 16.    

## Referanser


## Eksterne lenker
* Fakta med kartutsnitt:
Tilfellet Torgersen

**Tilfellet Torgersen** er et skuespill skrevet av Jens Bjørneboe. Skuespillet er rekonstruert av aktstykker.

Skuespillet er basert på en virkelig straffesak (Torgersen-saken) mot Fredrik Fasting Torgersen som i 1958 ble dømt for mord. Bjørneboe mente at Torgersen var uskyldig. Fasting Torgersen levde helt til 18. juni 2015. Han sonet dommen, men hevdet hele livet at han ble utsatt for justismord.

Stykket ble satt opp på Teater Ibsen i 2007 i regi av Moqi Trolin. I rollene var Thomas Bye, Jonatan Filip, Kate Pendry, Anne Kokkin og Hauk Heyerdahl.

Fasting Torgersen overvar den fullsatte premieren sammen med Ståle Eskeland
Noppawan Lertcheewakarn

**Noppawan Lertcheewakarn** (Thai: นพวรรณ เลิศชีวกานต์, RTGS: Noppawan Loetchiwakan, født 18. november 1991 i Chiang Mai) er en thailandsk juniorspiller innen tennis. Hun ble verdensmester i ITF-forbundet i 2008. Hun nådde finalen i Wimbledon-turneringen for juniorer i 2009.

Hun fikk eget diplomatpass fra den thailandske utenriksministeren fordi hun er blitt utnevnt til en av Thailands «ambassadører innen sport». Tildelingen skjedde 29. juli 2009.
## Referanser


## Eksterne lenker
*
Usanakorn

**Usanakorn**, egentlig **Usanakorn Kokietgym** (født 31. desember 1987）er en thaiilandsk bokser. Hun var fra verdensmester i WBC kvinners bantamvekt mellom 5. oktober 2009 og 13. juli 2012.

## Referanser


## Eksterne lenker
*
George Gaidzik

**George William Gaidzik** (født 22. februar 1885, død 25. august 1938) var en amerikansk stuper som deltok i de olympiske lekene 1908 i London.

Gaidzik vant en olympisk sølvmedalje i stuping under OL 1908 i London. Han kom på tredjeplass i konkurransen i sviktstup bak tyskerne Albert Zürner og Kurt Behrens. I tårnstupkonkurransen ble han nummer fem bak fire svensker.

## OL-medaljer
* 1908  London -  Bronsr i stuping, sviktstup 3 meter  USA

## Eksterne lenker
*
Runar Bang

**Runar Bang** (født 1971) er en norsk forfatter, redaktør og låtskriver, bosatt i Ålesund. Han har utgitt barnebøkene *Tre i et tre* (2002), *Jakten på Juliana* (2009) og *Skatten i Liljedal* (2011) på IKO-forlaget. Denne bokserien er også utgitt i Danmark. Bøkene har solgt i mer enn 100 000 eksemplarer. På Luther forlag har Bang gitt ut bøkene *Fest på slottet* (2016) og *Modige Martin* (2017). I februar 2011 ga Runar Bang ut albumet *Come With Me Brother* på iTunes og andre digitale musikkbutikker. Tittellåten kom på Topp 10 i International Acoustic Music Awards. I 2014 var Runar Bang med på TV-programmet The Hit på NRK. Låten hans ble plukket ut av stjerneprodusent Steve Lilywhite blant 3161 andre innsendte låter. I 2018 ga han ut singelen *Till I See You Again* med Silje Kristin Titlestad fra The Voice.

## Referanser


## Eksterne lenker
Charles MacIver

:*Se også [[Charles R. MacIver]]*

**Charles MacIver** (født 28. november 1866, død 21. desember 1935) var en britisk seiler som deltok i de olympiske leker 1908 i London.

MacIver vant en olympisk sølvmedalje i seiling under sommer-OL 1908 i London. Han var med på den britiske båten «Mouchette» som kom på andreplass i 12-metersklassen bak «Hera». Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.

## OL-medaljer
* 1908  London -  Sølv i seiling, klasse 12 meter

## Eksterne lenker
Sachertorte

**Sachertorte** (tysk for «Sacher-kake») er en type sjokoladekake oppfunnet av Franz Sacher (1816–1907) i 1832 til fyrsten og statsmannen Klemens von Metternich i Wien i Østerrike. Det er en av de mest kjente matretter fra Wien.

## Innhold
Kaken består av to lag ikke for søt sjokoladebunn med et tynt lag aprikosmarmelade mellom og mørk sjokoladeglasur oppå og på sidene. Den serveres tradisjonelt med pisket kremfløte uten sukker.

## Historie
Sachertorte ble første gang tilberedt av Franz Sacher i 1832 da han som 16-årig konditorlærling fikk i oppgave å kreere en spesiell dessert til Klemens Wenzel von Metternich. Varemerket for den ekte Sachertorte ble registrert av Hotel Sacher, som ble bygget i 1876 av Franz Sachers sønn. 

Inntil 1965 var Sacher Hotel involvert i en lang juridisk kamp, da også konditoriet Demel hadde produsert en kake kalt den opprinnelige Sachertorte. Hvor Demel hadde fått oppskriften fra, vites ikke med sikkerhet. I dag serverer Demel stadig kaken, men under navnet Demels Sachertorte og med den forskjell at aprikosmarmeladen ligger rett under glasuren i stedet for mellom sjokoladekakelagene.

## Eksterne lenker
*  

* The Original Sacher-Torte Website
Arvid Spångberg

**Arvid Fredrik «Sparven» Spångberg** (født 4. april 1890 i Stockholm, død 11. mai 1959 i New York) var en svensk stuper som deltok i de olympiske leker 1908 i London.

Spångberg vant en olympisk bronsemedalje i stuping under OL 1908 i London. Han kom på tredjeplass i tårnstupkonkurransen bak sine landsmenn Hjalmar Johansson og Karl Malmström.

## OL-medaljer
* 1908  London -  Bronse i stuping, tårnstup  Sverige

## Eksterne lenker
*
Wojciech Kilar

**Wojciech Kilar** (født 17. juli 1932 i Lwów, dagens Lviv, død 29. desember 2013 i Katowice) var en polsk komponist. Han har komponert klassisk musikk og filmmusikk. Kilar regnes for å være en av Polens viktigste komponister.

På 1950-tallet studerte han ved Musikkhøyskolen (nå Karol Szymanowski musikkakademiet ) i Katowice ( polsk *Akademia Muzyczna im. Karola Szymanowskiego w Katowicach*) hvor fikk han diplom med utmerkelse i 1955.

Kilar har komponert verker for solister, kor og orkester som ofte var inspirert av polsk folkemusikk og kristen religion.

Han har også komponert musikk til over 130 filmer og samarbeidet med mange regissører som: Andrzej Wajda, Krzysztof Zanussi, Wojciech Has, Krzysztof Kieślowski, Roman Polański og Francis Ford Coppola. Kilar har fått en stjerne på Aleja Gwiazd i Łódź.

## Komposisjoner (utvalg)
* *Symphony* No. 1 for Strings (1955)
* *Krzesany* for orchestra (1974)
* *Bogurodzica* for mixed choir and orchestra (1975)
* *Kościelec 1909* for orchestra (1976)
* *Orawa* for string orchestra (1988)
* *Piano Concerto* No. 1 (1996)
* *Symphony* No. 3 *September Symphony* for orchestra (2003)
* *Piano Concerto* No. 2 (2011)

Filmmusikk (utvalg):
* *[[Krystallens struktur]]* (1969)
* *[[Sterk berøring]]* med bl.a. Max von Sydow (1992)
* *[[Bram Stoker's Dracula]]* med bl.a. Keanu Reeves (1992)
* *[[Den niende porten]]* med bl.a. Johnny Depp (1999)
* *[[Pianisten]]* med bl.a. Adrien Brody (2002)
* *[[Persona non grata (film)|Persona non grata]]* med bl.a. Zbigniew Zapasiewicz 
* *[[We Own the Night]]* med bl.a Joaquin Phoenix (2007)

## Priser og utmerkelser (utvalg)
* 1998: Æresdoktorgrad ved Universitetet i Opole
* 2012: Æresdoktorgrad ved Det schlesiske universitet i Katowice.
* 2012: Den hvite ørns orden.
* 2012: Złoty Fryderyk.

## Referanser


## Eksterne lenker
* 
*
Norman Bingley

**Norman Bingley** (født 17. september 1863, død 16. januar 1940) var en britisk seiler som deltok i OL 1908 i London.

Dixon ble olympisk mester med den britiske båten «Heroine» som vant 7-metersklassen. Mannskapet på båten besto av Bingley, Charles Rivett-Carnac, Richard Dixon og Frances Rivett-Carnac. Det var kun den britiske båten i 7-metersklassen, så mannskapet ble olympiske mestere uten å konkurrere.

## OL-medaljer
* 1908  London -  **Gull** i seiling, klasse 7 meter

## Referanser


## Eksterne lenker
*
Armensk dram

**Armensk dram** er den offisielle valutaen i Armenia. Valutaen ble offisiell den 22. november 1993 og overtok for rubler som var valutaen i landet fra tiden da Armenia var en del av Sovjetunionen.

## Eksterne lenker
* Sedler fra Armenia (på tysk) (på engelsk)
Piove (Ciao, ciao bambina)

**«Piove (Ciao, ciao bambina)»** (norsk oversettelse: *det regner (farvel, farvel, kjære)*) er en italiensk slagersang fra 1959 med Domenico Modugno. Sangen vant Italias største musikkonkurranse, Sanremo-festivalen i 1959, og var Italias bidrag i Eurovision Song Contest samme år. Sangen er komponert av Domenico Modugno, mens Dino Verde skrev teksten. I Eurovision Song Contest endte sangen på sjetteplass, men den ble en slager i flere europeiske land etter finalen. 

## Om sangen
Sangen er en dramatisk ballade, hvor sangeren forteller sin kjæreste at deres forhold nærmer seg slutten. Han spør henne om et kyss til og ber henne om ikke å snu seg idet hun går bort fram ham, fordi han ennå har følelser for henne.

Sangen ble fremført som nummer tre i Eurovision Song Contest 1959 onsdag 11. mars 1959, etter Danmarks Birthe Wilke med «Uh, jeg skulle ønske at jeg var dig», og før Monacos Jacques Pills med «Mon ami Pierrot». Domenico Modugno var storfavoritt til å vinne konkurransen, men da avstemningen var ferdig, hadde den fått ni poeng og ble nummer seks av elleve deltakere. 

«Piove (Ciao, ciao bambina)» ble likevel en stor hit rundt om i Europa, og den toppet listene i Italia, Nederland, Flandern og Vallonia. Den gikk også inn på singellistene i Frankrike, Tyskland og Storbritannia. I Norge lå sangen ti uker på VG-lista, men da med Bruno Martino som artist. I USA nådde «Piove (Ciao, ciao bambina)» plass 97 på Billboard-listen, som et av få Eurovision-bidrag gjennom konkurransens historie.

## Listeplasseringer

## Norsk versjon
Viggo Sandvik har skrevet en norsk tekst. På norsk heter den «Jeg eeeeelsker opera». 

### Innspilling
*Viggo Sandvik. Utgitt på albumet *[[Fisking i Valdres (album)|Fisking i Valdres]]* (Slagerfabrikken/Opal SLP&nbsp;99009 (LP), Slagerfabrikken/Opal SCD&nbsp;99009 (CD)) i 1988.

## Referanser
Thomas McMeekin

**Thomas McMeekin** var en britisk seiler som deltok i OL 1908 i London.

McMeekin ble olympisk mester med den britiske båten *Dormy* som vant 6-metersklassen. Mannskapet på båten besto av McMeekin, Gilbert Laws og Charles Crichton.

## OL-medaljer
* 1908  London -  **Gull** i seiling, klasse 6 meter

## Referanser


## Eksterne lenker
*
Sanofi

**Sanofi** er et internasjonalt legemiddelfirma med hovedsete i Paris og over  ansatte på verdensbasis.

## Beskrivelse
Selskapet ble opprettet i 2004 gjennom en fusjon mellom Sanofi-Synthélabo og Aventis. Selskapet er nå verdens 4. største legemiddelfirma målt etter salg. Firmaet har produkter innen områdene diabetes, CNS, kardiovaskulært, indremedisin, onkologi, trombose og vaksiner. Sanofi er verdens største produsent av vaksiner. Sanofi har en omsetning på nærmere 300 milliarder kroner og aktiva for over 800 milliarder kroner. Administrerende direktør er Olivier Brandicourt.

Sanofis hovedkontor ligger i 54 Rue La Boétie sentralt i Paris. Regjeringspartiet Union pour un mouvement populaire hadde tidligere hovedkontor i nabobygningen.

Sanofi ble opprinnelig grunnlagt i 1973 som et datterselskap av Elf Aquitaine, i forbindelse med at Elf Aquitaine overtok det farmasøytiske selskapet Labaz. I 1994 overtok Sanofi deler av virksomheten til det amerikanske selskapet Sterling-Winthrop. I 1999 fusjonerte Sanofi med Synthélabo, og ble Sanofi-Synthélabo. Synthélabo ble grunnlagt i 1970 da Laboratoires Dausse (grunnlagt 1834) og Laboratoires Robert & Carrière (grunnlagt 1899) fusjonerte, og L'Oréal hadde aksjemajoriteten fra 1973. I 2004 fusjonerte Sanofi-Synthélabo med det franske selskapet Aventis, som hadde blitt dannet i 1999 og som bestod av de tidligere franske, tyske og amerikanske firmaene Rhône-Poulenc, Hoechst, Cassella, Roussel Uclaf og Marion Merrell Dow. Selskapet het Sanofi-Aventis fra 2004 til 2011, og skiftet deretter navn til Sanofi. Sanofis største aksjonær er L'Oréal med 8,93 %.

## Covid-19
Sanofi sammen med GlaxoSmithKline (GSK) har en vaksinekandidat som i september 2020 var i fase 1-utviklingsstadium. Av type dreier det den om en subenhetsvaksine. EU har signert en avtale om 300 millioner doser til alle EU-land + Norge, hvis vaksinen er trygg og effektiv mot covid-19. USA har investert i prosjektet gjennom Operation Warp Speed, med 100 millioner doser og mulighet til å utvide til 500 millioner doser. Det er også en av vaksinene Storbritannia satser på.

Sanofi arbeider også med en vaksine med Translate Bio.

Sanofi og Regeneron Pharmaceuticals hadde ellers håp om at deres legemiddel *Kevzara*, hvis aktive molekyl er Sarilumab og benyttes til behandling av leddgikt, kunne motvirke cytokinstormen som rammer pasienter som er alvorlig rammet av covid-19. De kunngjorde 1. september 2020 at en fase III-studie om dette ikke hadde gitt positivt resultat.

## Referanser


## Eksterne lenker
* 
* Sanofi Norge
Alexander McCulloch

**Alexander McCulloch** (født 25. oktober 1887 i Melbourne, død 5. september 1951) var en britisk roer som deltok i de olympiske leker 1908 i London.

McCulloch vant en olympisk sølvmedalje i roing under OL 1908 i London. Han kom på andreplass i singelsculler bak sin landsmann Harry Blackstaffe.

## OL-medaljer
* 1908  London -  Sølv i roing singelsculler

## Referanser


## Eksterne lenker
*
Klaus Ploghaus

**Klaus Ploghaus** (1956–2022) var en vesttysk sleggekaster. Hans største meritt var fra OL 1984 i Los Angeles der han tok bronsemedaljen. I tillegg ble han nr. 12 i VM 1978 nr. åtte under EM 1982, nr. seks i VM 1983 og nr. ni i EM 1986. Hans personlige rekord var på 81,32, oppnådd i mai 1986 i Paderborn. Dette setter ham på en sjuendeplass blant tyske sleggekastere etter Ralf Haber, Heinz Weis, Karsten Kobs, Günter Rodehau, Holger Klose og Christoph Sahner.

## OL-medaljer
*  1984  Los Angeles –  Bronse i friidrett, sleggekast, menn 

## Referanser


## Eksterne lenker
* 
* «Ewige» Bestenliste der deutschen Leichtathletik
Georgisk lari

**Georgisk lari** (georgisk: ლარი; ISO 4217:GEL) er valutaen som benyttes i Georgia. Valutaen ble innført 25. desember 1995, og erstattet den tidligere *kuponi lari* som i 1993 erstattet den russiske rubelen. Navnet *lari* er et gammelt georgisk ord, som betyr både «skatt» og «eiendom», mens *tetri* er navnet på georgiske sølvmynter fra 1200-tallet.

## Eksterne lenker
*
George Fairbairn

**George Eric Fairbairn** (født 18. august 1888, død 20. juni 1915) var en britisk roer som deltok i de olympiske leker 1908 i London.

Fairbairn vant en olympisk sølvmedalje i roing under OL 1908 i London. Sammen med Philip Verdon kom de på andreplass i klassen toer uten styrmann bak sine landsmenn John Fenning og Gordon Thomson.

Fairbairn døde i strid i 1915 i Bailleul i Frankrike under første verdenskrig.

## OL-medaljer
* 1908  London -  Sølv i roing, toer uten styrmann

## Referanser


## Eksterne lenker
*
Albert Martin

**Albert Martin** var en britisk seiler som deltok i de olympiske leker 1908 i London.

Martin ble olympisk mester med i seiling under sommer-OL 1908 i London. Han var med på den britiske båten «Hera» som vant 12-metersklassen i 1908. Det var kun to båter i den største klassen, «Hera» og «Mouchette», begge britiske. «Hera» vant de to første seilasene som ble gjennomført på elven Clyde ved Glasgow og ble olympisk mester i 12-metersklassen.

## OL-medaljer
* 1908  London -  **Gull** i seiling, klasse 12 meter

## Referanser


## Eksterne lenker
*
Holger Klose

**Holger Klose** (født 5. desember 1972 i Bitburg) er en tysk sleggekaster. Han ble nr. 11 i VM 2005. Han konkurrerte også i VM i 1997 og i 2001 og også i EM i 2002 uten å nå finale. Hans personlige rekord er på 82.22 den oppnådde han i mai 1998 under et stevne i Dortmund. Dette setter ham på en femteplass blant tyske sleggekastere etter Ralf Haber, Heinz Weis, Karsten Kobs og Günther Rodehau. Han var gift fra 2002 til 2007 med sleggekasteren Kirsten Münchow og paret har et barn sammen.

## Referanser


## Eksterne lenker
*
Philip Filleul

**Philip Rowland Filleul** (født 15. juli 1885, død 29. juli 1974) var en britisk roer som deltok i de olympiske leker 1908 i London.

Filleul vant en olympisk sølvmedalje i roing under OL 1908 i London. Sammen med Harold Barker, John Fenning og Gordon Thomson kom de på andreplass i klassen firer uten styrmann bak sine landsmenn Collier Cudmore, James Angus Gillan, Duncan MacKinnon og John Somers-Smith.

## OL-medaljer
* 1908  London -  Sølv i roing, firer uten styrmann.

## Referanser


## Eksterne lenker
*
Mount Haystack

**Mount Haystack** (Høystakk-fjellet) ligger i fjellkjeden *Great Range* i Adirondack-fjella i delstaten New York i USA. Med sine 1512 meter er dette statens tredje høyeste fjell. Navnet kommer av formen på toppen.

Fjellet regnes som lite tilgjengelig, både fordi det er nokså bratt og fordi starten på oppstigninga ligger langt fra kjøreveg. I forhold til andre høye fjell i Adirondacks er Mount Haystack derfor lite besøkt av turgåere. Mot toppen er det et rundt kilometer-langt bratt strekk som går under betegnelsen «Devil's Half Mile».

Første kjente bestigning var i 1849 ved Orson Schofield Phelps og følge.

## Eksterne lenker
*  Mount Haystack på Peakbagger.com
* Mount Haystack på Summitpost.org
Laura Österberg Kalmari

**Laura Österberg Kalmari** (født 27. mai 1979) er en finsk kvinnelig fotballspiller som spiller for det svenske fotballaget AIK i Stockholm. Östberg Kalmari er spiss.

Österberg Kalmari spilte i hjembyen Kyrkslätt og i hovedstadklubben Puistolan Urheilijat før hun ble tatt opp på førstelaget til Malmin Palloseura (enda et hovedstadslag). Derfra gikk turen til topplaget HJK Helsinki. Kalmari viste seg som en god spiller, og kom etterhvert, via en tur til Tiffeny Milbretts University of Portland og tilbake til HJK Helsinki, til det amerikanske profflaget Boston Renegades. 

Da WUSA ble nedlagt, dro Kalmari videre til Umeå IK der hun spilte en viktig rolle i å forandre laget til Sveriges og et av verdens beste klubblag på kvinnesiden. Kalmari hadde allerede vært med på å få HJK Helsinki til semifinalen i UEFA Women's Cup, blant annet på bekostning av Trondheims-Ørn (HJK tapte for øvrig semifinalen mot nettopp Umeå), men i Umeå var hun med på å vinne Women's Cup to ganger. 

Kalmari byttet til Djurgården/Älvsjö (nå bare Djurgården), der hun var med på å vinne cupen for sitt nye lag. På tross av at Kalmari har spilt på Sveriges to beste lag i tilsammen fem år, har hun bare vunnet serien en gang (i 2002 med Umeå). I 2007 bestemte Kalmari seg for å bytte lag til AIK, på tross av at laget ikke har tilhørt den øvre delen av Damallsvenskan (laget rykket opp i 2007). Argumentet hennes var visstnok at hun ønsket nye utfordringer. Kalmari ble i AIK i tre sesonger før hun fikk kontrakt med det amerikanske profflaget Sky Blue FC.

På landslaget er Kalmari den mestscorende spilleren, med 30 mål på 112 kamper (per 10. august 2009). Dette på tross av at hun tok en pause fra landslaget i 2007 og 2008 (sistnevnte som følge av et svangerskap). Österberg Kalmari har vunnet prisen som årets kvinnelge fotballspiller i Finland tre ganger, mer enn noen annen spiller.

## Referanser


## Eksterne lenker
*
KAI Surion

**Surion** er et militært transport helikopter som er produsert i Sør-Korea. Den ble utviklet sammen med Eurocopter, helicopter-divisjonen til EADS. Det første luftfartøyet ble avduket juli,2009.

Den kan fly 260 kilometer i timen med 2 skyttere og en soldatpatrulje.

## Eksterne lenker
* KAI KUH-1 Surion
Oscar de Somville

**Oscar Charles De Somville** (født 19. august 1876, død 30. august 1938) var en belgisk roer som deltok i de olympiske leker 1900 i Paris og 1908 i London.

Somville vant en olympisk sølvmedalje i roing under Sommer-OL 1900 i Paris. 
Han var med på den belgiske åtteren som kom på andreplass bak USA.
Åtte år senere, under Sommer-OL 1908 i London fikk han en ny sølvmedalje i roing åtter denne gangen ble den belgiske båten slått av den britiske åtteren.

## OL-medaljer
* 1900  Paris -  Sølv i roing, åtter  Belgia.
* 1908  London -  Sølv i roing, åtter  Belgia.

## Referanser


## Eksterne lenker
*
Günther Rodehau

**Günther Rodehau** (født 6. juli 1959 i Meißen) er en tidligere østtysk sleggekaster. Rodehau representerte SC Eintracht Dresden og er to ganger østtysk mester i 1986 og i 1990. Hans personlige rekord er på 82,64 og den setter ham på en fjerdeplass blant tyske sleggekastere etter Ralf Haber, Heinz Weis og Karsten Kobs.

## Referanser


## Eksterne lenker
* 
* http://www.leichtathletik.de/fileadmin/user_upload/04_Ergebnisse/Rekorde/Ewige_DLV-Bestenliste.pdf
Jokeren

**Jokeren** har flere betydninger:

* Artistnavnet til den danske rapperen Jesper Dahl
* Jokeren (Batman), en figur i tegneserieuniverset rundt Batman
* Jokeren (film), en dansk-tysk stumfilm fra 1928
* *Jokeren*, en roman av Lars Saabye Christensen, utgitt i 1981
* «Jokeren», en novelle av Kjell Askildsen i samlingen *Et stort øde landskap* (1991)

Se også:
*Joker
Frieze

***Frieze*** er et internasjonalt engelskspråklig kunsttidsskrift med hovedbase i London. 

*Frieze* har også gitt navnet til en kunstmessen for samtidskunst, Frieze Art Fair som arrangeres i Regents Park i London hvert år i oktober.

## Publikasjon

*Frieze* har fokus på samtidskunst og kultur, med en blanding av kunstteoretiske artikler og kunstanmeldelser. *Frieze* kommer ut med åtte utgaver i året. I Norge kan *Frieze* kjøpes i utvalgte Narvesen-kiosker.

## Historie

*Frieze* ble etablert i 1991 av Amanda Sharp og Matthew Slotover sammen med kunstner Tom Gidley. Da *Frieze* startet opp var både Sharp og Slotover fungerende redaktører, men i 2001 ga de fra seg den direkte redaksjonelle kontrollen. I 2003, året Frieze Art Fair ble etablert, tok Sharp og Slotover rollen som direktører for kunsttidsskriftet og direktører for kunstmessen, mens Jörg Heiser og Jennifer Higgie fikk sjefredaktøransvaret for kunsttidsskriftet. I 2011 startet *Frieze* opp en tospråklig utgave med fokus på hva som skjer i den tysktalende delen av Europa, dette bladet har fått navnet *Frieze d/e*.

## Redaktører
*Jennifer Higgie (London-basert sjefredaktør)
*Jörg Heiser (Berlin-basert sjefredaktør)
*Dan Fox (New York-basert)
*Christy Lange (Berlin-basert)
*Sam Thorne (London-basert)
*Paul Teasdale (London-basert)

## Eksterne lenker
* frieze.com 
* friezeartfair.com
Frank Jerwood

**Frank Harold Jerwood** (født 29. november 1885, død 17. juli 1971) var en britisk roer som deltok i de olympiske leker 1908 i London.

Jerwood vant en olympisk bronsemedalje i roing under Sommer-OL 1908 i London. 
Han var med på den britiske åtteren som kom på tredjeplass bak en britisk og en belgisk åtter. De tapte semifinalen til den belgiske  båten som siden tapte finalen mot en annen britisk åtter. Begge tapende semifinalister fikk bronsemedaljer.

## OL-medaljer
* 1908  London -  Bronse i roing, åtter  Storbritannia.

## Referanser


## Eksterne lenker
*
Surnadal Golfklubb

**Surnadal Golfklubb** ble etablert i 2000. Golfparken på Mo ved Kvanne ble åpnet som 6-hulls bane i 2006, og utvidet til komplett 9-hulls bane sommeren 2008. Lengde er 4094m fra gul tee. Par 66 over 18 hull.
Banen ligger i lett skrånende dyrkamark og omkringliggende skogsterreng, med utsikt mot fjord og fjell. Ble nummer tre i kåring «Norges golfperle» i 2007.

## Referanser


## Eksterne lenker
*
Cantilena

**Cantilena** var et blandakor i Orkdalsregionen som ble ledet av dirigent Bjørn Borge og senere dirigent Bjørn Vevang. Koret ble lagt ned i 2018, noen av kvinnene i koret startet i 2019 opp vokalgruppa Coda.

Cantilena hadde sangere fra Orkland, Heim, Rennebu, Oppdal, Surnadal, Skaun og Trondheim.

Koret vant flere korkonkurranser. I 2003 kom de på førsteplass både i internasjonal klasse og klasse folklore, og på andreplass i klassen for kirkemusikk i en korfestival i Sligo, Irland. Koret ble best blant blandakor ved Schubert-festivalen i Wien i 2006. Cantilena vant Blandet kor klasse A i norgesmesterskap for kor 2015 (andre gang Norges Korforbund arrangerte NM for kor). De vant også samme klasse i korkonkurransen Syng For Oss i Bergen i 1999, mens de i 2016 tok sølv.

I 2014 var de blant korene som bidro i det over 60 timer lange, direktesendte NRK-programmet *[[Salmeboka minutt for minutt]]*, hvor de fremførte ni salmer i Vår Frue kirke i Trondheim.

## Referanser


## Eksterne lenker
* Cantilena  på kor.no,
Morten Kolstad

**Morten Kolstad** (født 6. mai 1941 i Trondheim) er en norsk filmregissør.

Etter 23 år i NRK som fotograf og programsekretær, jobbet Kolstad som frilanser fra 1988. Han laget da mange mindre filmer for Statens informasjonstjeneste. Av dem er Fjellvettreglene med Severin Suveren (spilt inn i 1989, vist på NRK) den mest sette, mens han vant fem ulike priser for «Den multidimensjonale kompleksitet» for Vegdirektoratet.
Han hadde regi på tre episoder av TV-serien *[[Taxi (TV-serie)|Taxi]]* (1969) der faren Henki Kolstad spilte hovedrollen, og krimseriene *[[Solospill]]* (1977) og *[[Saken Ruth Vang]]* (1981) med etterforskerne *Helmer* og *Sigurdson*, alle serier vist på NRK.

Kolstad debuterte som spillefilmregissør med filmen *[[Piratene]]* (1983). Han fortsatte med *[[Noe helt annet]]* (1985) med Trond Kirkvaag, Knut Lystad og Lars Mjøen, og ungdomsfilmene *[[De blå ulvene (film)|De blå ulvene]]* (1993) som var basert på bøkene om *[[Pelle og Proffen]] av [[Ingvar Ambjørnsen]] og *Villhesten* (1994).*

Han hadde også regi på NRK-krimserien Thygesen 1996 og noen episoder av komiserien *[[Bot og bedring]]* (1996) for TV 2. I 1997 laget han «Kon Tiki over tidens hav», til flåteferdens 50-årsjubileum. Samme år var han med å starte Den norske filmskolen på Lillehammer, der han var leder for regilinjen.

I 2014 laget han «Thor Heyerdahl, legenden og mannen», et hundreårsjubileum, for NRK og SebraFilm A/S.

Morten Kolstad har vunnet Sølvklumpen i 1983 for *Piratene,* og en pris i Lübeck for samme film. Amandanominert for *De blå ulvene.* 

## Filmografi
### Regissør
* Urra-gutta forteller, «Klassekamerater» 1948-1955 (2016)

* Urra-gutta forteller, «Beste Vestkant» 1948-1955 (2016)
* *Thor Heyerdahl, legenden og mannen* (2014 TV-film)

* *Kon Tiki over tidens hav* (1997 TV-film*)*

* *[[Thygesen]]* (1996) (TV-serie)
* *[[Villhesten]]* (1994)
* *[[De blå ulvene (film)|De blå ulvene]]* (1993)
* *[[Når kassa er tom...]]* (1991, novellefilm)
* *[[Noe helt annet]]* (1985)
* *[[Piratene]]* (1983)
* *[[Saken Ruth Vang]]* (1981)Etter
* *[[Solospill]]* (1977)
* *[[Pim og Laffen]]* (1970) (TV-serie) (To episoder)
* *[[Taxi (TV-serie)|Taxi]]* (1969) (TV-serie) (Tre episoder)

## Eksterne lenker
*
Harry Simon

**Harry Eugene Simon** (født 13. juli 1873 i  Jersey City i New Jersey, død 8. juni 1932 i Lakeside i Ohio) var en amerikansk skytter som deltok i de olympiske leker 1908 i London.

Simon vant en olympisk sølvmedalje under Sommer-OL i London i 1908. Han kom på andreplass i skyting, 300 m rifle, 3 stillinger med 887 poeng bak Albert Helgerud fra Norge som skjøt 909.

## OL-medaljer
* 1908  London -  Sølv i skyting, 300 m rifle, 3 stillinger  USA

## Referanser


## Eksterne lenker
*
Aserbajdsjansk manat

**Aserbajdsjansk manat** (aserbajdsjansk: *Azərbaycan manatı*) (ISO 4217:AZN) er valutaen som benyttes i Aserbajdsjan. Valutaen ble innført 1. januar 2006, og erstattet den tidligere *manaten* som ble innført 15. august 1992. Den tidligere *manaten* erstattet den russiske rubelen. Den første *manaten* ble innført i 1919–1923, og ved det siste skiftet var 1 AZN = 5&nbsp;000 manat.

## Eksterne lenker
* Sedler fra Aserbajdsjan (engelsk, tysk, fransk)
Gustav-Adolf Sjöberg

**Gustav-Adolf Sjöberg** (1865–1937) var en svensk skytter som deltok i de olympiske leker 1908 i London.

Sjöberg vant en olympisk sølvmedalje i skyting under Sommer-OL 1908 i London. Han var med på det svenske laget som kom på andreplass i lagskyting 300 meter rifle, 3 stillinger med 4711 poeng gullvinnerne Norge skjøt 5055. De andre på laget var;  Gustaf Adolf Jonsson, Per-Olof Arvidsson, Axel Jansson, Claes Rundberg og Janne Gustafsson. Sjøberg skjøt 760 poeng som var det fjerde beste resultatet på det svenske laget.

I den individuelle konkurransen på 300 meter rifle, 3 stillinger kom han på fjerdeplass
  
## OL-medaljer
* 1908  London &ndash;  Sølv i skyting, 300 m rifle, 3 stillinger, lagskyting (Sverige)

## Eksterne lenker
*
Fevik bad

**Fevik bad** er blitt betegnelsen på **Fevik gård**, som var en betydelig eiendom på Fevik på 1800-tallet, da «Fevig jernskibsbyggeri» – senere «Sørlandets skipsbyggeri» lå ved Fevikkilen.  

Nåværende hovedbygning ble oppført av skipsreder Ole Boe i perioden 1859-1864. Tegningene til huset ble laget av den sveitsiske arkitekten Meinich, og det antas at det ble oppført av byggmester Heinecke.

På siste del av 1800-tallet ble det anlagt en have hvor det ble plantet en rekke utenlandske treslag, bl.a. et mammuttre *(Sequoiadendron giganteum)*, og et ekte kastanjetre *(Castanea sativa)*.

Eiendommen har senere skiftet eier flere ganger – bl. annet drev «Norsk Folkeferie» eiendommen på 1950- og 1960-tallet som et feriested, og bygget flere utleiehytter.

I dag er eiendommen i privat eie. Bolighuset er restaurert og i god stand, og huset fikk «Bygningsvernsprisen» i 1996. Byggets fasade og flere av trærne i haven er delvis vernet.

## Kilder
* Artikkel i Grimstad adressetidende.
Anna Tsjitsjerova

**Anna Vladimirovna Tsjitsjerova**, russisk: Анна Владимировна Чичерова, (født 1982) er en russisk friidrettsutøver med høydehopp som spesialitet.

## Karriere
Tsjitsjerova slo gjennom da hun ble nummer fire i junior-VM 2000. Hun tok sin første mesterskapsmedalje da hun ble nummer tre i innendørs-VM 2003 etter et hopp på 1,99. Under VM 2003 i Paris gikk hun til finalen, der hun endte på sjetteplass etter å ha hoppet 1,95. Det samme resultatet oppnådde hun under OL 2004 i Athen. Under innendørs-VM 2004 ble det sølv etter lagvenninnen Jelena Slesarenko. Hun vant sin første mesterskapstittel i innendørs-EM 2005, der hun gikk over 2,01, men måtte samme år nøye seg med fjerdeplassen under utendørs-VM i Helsingfors.

### 2007-2010
Tsjitsjerova tok sølv under VM 2007 i Osaka med 2,03 etter Blanka Vlašić. I Sommer-OL 2008 tok hun bronse med 2,03, men ble senere fradømt medaljen sin på grunn av doping. Hun deltok også under VM 2009 i Berlin der hun igjen tok sølvmedalje, denne gang etter et hopp på 2,02. Den eneste som hoppet høyere var Vlašić som oppnådde 2,04. Medaljen ble senere fradømt siden hun hadde vært utestengt etter positv dopingprøve fra OL. Tsjitsjerova misset 2010-sesongen på grunn av graviditet, hun fødte en datter i september 2010.

### 2011
Tsjitsjerova misset innendørssesongen 2010/2011 og bygget opp sin form gradvis utover våren. I juli klarte hun 2,07 m under det russiske friidrettsmesterskap i Tsjeboksary, det tredjehøyeste utendørshopp noensinne. Hun ble dermed favoritt for VM i Daegu, Sør-Korea, en forventning hun innfridde med å hoppe feilfritt til gull med 2,03, bedre enn Vlašić som klarte samme høyde, men trengte to forsøk. Som bekreftelse på formen greide hun under Diamond League stevnet i Brussel på 16. september 2,05 m.

### 2012
Tsjitsjerova startet innendørssesongen med hopp på 2,00 m før hun vant Hochsprung mit Musik stevnet i Arnstadt, Tyskland med 2,06 m, en forbedring av hennes egen russisk rekord og blant de fem høyeste innendørshopp noensinne.  Under Innendørs VM i Istanbul greide hun bare 1,95 m. Det holdt til en sølvmedalje som hun måtte dele med Antonietta Di Martino og Ebba Jungmark.

## Doping
Tsjitsjerova er en av utøverne som ble funnet positiv for Turinabol i 2016 i en reanalyse av dopingprøver fra 2008 fra OL i Beijing. Hun ble utestengt i to år fra juli 2016-juni 2018 og alle resultater fra august 2008 til august 2010 ble strøket. Hun ble derfor fratatt bronsemedaljen fra Sommer-OL 2008 i Beijing og sølvmedaljen fra VM 2009 i Berlin.

## Personlige rekorder
* utendørs 2,07 (Tsjeboksary, Russland, 22. juli 2011)
* innendørs 2,06 (Arnstadt, 4. februar 2012)

## Referanser


## Eksterne lenker
*
NM i friidrett 1998

**Norgesmesterskapet i friidrett 1998** er en felles betegnelse på flere arrangementer som i løpet av kalenderåret 1998 kåret norgesmestere i friidrettsøvelsene.

Hovedmesterskapet ble arrangert på Ravnanger på Askøy 31. juli–2. august. Arrangør var *Askøyalliansen*.
Kongepokalene ble vunnet av Ketill Hanstveit og Trine Hattestad.

Følgende øvelser ble arrangert utenfor hovedmesterskapet:

* NM i hopp uten tilløp 1998 – Stange 7.–8. februar
* Halvmaraton – Egersund 30. august
* Maraton – Drammen 4. oktober (Drammensmaraton)
* NM i mangekamp 1998 og stafetter – Melløs stadion 30.–31. mai
* Terrengløp – Tolga 19. september

Flest individuelle medaljer tok Hilde Hovdenak med gull i halvmaraton og 6 km terrengløp, samt sølv på 5000 meter og bronse på 1500 meter. På herresiden tok Karl Johan Rasmussen 3 NM-gull på 10000 meter, halvmaraton og 10 km terrengløp.

__TOC__

## Kvinner

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### [[Halvmaraton]]




### [[Maraton]]




### 2 km terrengløp




### 6 km terrengløp




### Terrengstafett




### [[100 meter hekk]]




### [[400 meter hekk]]




### [[4 x 100 meter stafett]]




### 4 x 400 meter stafett



Kun to lag deltok.


### 4 x 800 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]




### [[Spydkast]]



Hattestad mottok kongepokalen for denne seieren.


### [[Diskos]]




### [[Kulestøt]]




### [[Sleggekast]]




### [[Sjukamp]]



Kun 1 deltaker i konkurransen.


## Menn

### [[100 meter]]




### [[200 meter]]




### [[400 meter]]




### [[800 meter]]




### [[1500 meter (friidrett)|1500 meter]]




### [[5 000 meter (friidrett)|5000 meter]]




### [[10 000 meter (friidrett)|10000 meter]]




### [[Halvmaraton]]




### [[Maraton]]




### 3 km terrengløp




### 10 km terrengløp




### Terrengstafett




### [[110 meter hekk]]




### [[400 meter hekk]]




### [[3000 meter hinder]]




### [[4 x 100 meter stafett]]




### 4 x 400 meter stafett




### 4 x 1500 meter stafett




### [[1000 meter stafett]]




### [[Høydehopp]]




### [[Lengdehopp]]




### [[Stavsprang]]




### [[Tresteg]]



Hanstveit mottok kongepokalen for denne seieren.


### [[Spydkast]]




### [[Diskos]]




### [[Kulestøt]]




### [[Sleggekast]]




### [[Tikamp]]




## Medaljeoversikt

## Kilder
* friidrett.no: Norske mesterskap
* Tore Johansen (red.) *Sportsboken 1998/99*, s. 300-01. Schibsted. ISBN 82-516-1710-3.
* Bjørn Veseth (red.) *Sport 98*, s. 215-16. Notabene Forlag. ISBN 82-482-0049-3.
* friidrett.no: Årsstatistikk kvinner 1998
* friidrett.no: Årsstatistikk menn 1998
Marschall der DDR

**Marskalk av Den tyske demokratiske republikk** (tysk: *Marschall der Deutschen Demokratischen Republik*) var den høyeste graden i DDRs væpnede styrker; Nationale Volksarmee.

## Historie
Graden ble etablert 25. mars 1982 etter dekret av Staatsrat der DDR, men aldri tildelt. Staatsrat kunne forfremme en general til denne graden som belønning for eksepsjonell militær dåd.

Det antas at denne graden kun ville bli brukt i krigstid og ble skapt som et resultat av forandringer i Warszawapaktens militære planer. Under en eventuell krig ville en Marskalk av DDR kommandere en operasjonell armegruppe som inkluderte alle østtyske styrker inkludert Volkspolizei og Stasi-tropper. Forut for dette skiftet var alle østtyske styrker under direkte sovjetisk militær kontroll.

I november 1989 ble graden avskaffet av den fungerende forsvarministeren admiral Theodor Hoffmann.

## Referanser
1. deild 1982

**1. deild 1982** var den færøyske eliteserien i fotball for herrer i 1982-sesongen.

Serien besto av 8 lag. Den ble vunnet av Havnar Bóltfelag, mens ÍF Fuglafjørður rykket ned og mistet plassen sin til MB Miðvágur.

## Tabell

## Kilder
* Faroe Soccer. 1982.
Angrepsspiller (fotball)

**Angrepsspiller** (engelsk: **forward**) er en betegnelse innen fotball som beskriver de spillerne som er nærmest plassert ved motstanderens mål og som derfor oftest har rollen som målscorere.

I moderne lagformasjoner er det for det meste inkludert mellom en og tre angripere (to er mest vanlig). Treneren plasserer typisk en angrepsspiller ved den siste av motstanderens forsvarsspillere, mens en annen er plassert lenger tilbake, slik at denne både legger opp til målene og scorer selv. Angrepsspillerne er som oftest de mest kjente spillerne på et fotballag ettersom det er de som scorer mest og som dermed får mest oppmerksomhet i media. Disse spillerne må også passe seg for offside ved kontringsløp, da det ofte hender at motstanderens forsvarsrekke beveger seg oppover på banen.

## Eksterne lenker
*
Foz do Areia-demningen

**Foz de Areia** er en demning og et vannkraftverk i Iguaçu-elven i delstaten Paraná i det sørlige Brasil. Demningen er 160 meter høy og 828 m lang, og demmer opp et vannvolum på 8,3 km³ (8,3 milliarder m³). Gjennomstrømmingen på oppdemmingsstedet er 11&nbsp;000 m³/sekund.

Installert effekt for vannkraftproduksjon er 1&nbsp;674 MW fordelt på fire turbiner, men planlagt bruttokapasitet med ytterligere to turbiner skal bli inntil 2&nbsp;511 MW. Arbeidet med dammen ble  ferdig i 1980.
Segredo-demningen

**Segredodemningen** er en demning (portugisisk: *Embarregem do Segredo*)  og et vannkraftverk (*Usina Hidrelétrica do Segredo*) i Iguaçu-elven i delstaten Paraná i det sørlige Brasil. Demningens installerte effekt for vannkraftproduksjon er 1.260 MW.

## Referanser
Salto Santiago-demningen

**Salto Santiago** er en demning og et vannkraftverk (portugisisk: *Usina Hidrelétrica do Salto Santiago*) i Iguaçu-elven i delstaten Paraná i det sørlige Brasil. Demningen skaper et enormt vannreservoar i elva, omtrent midt mellom storbyen Curitiba i øst og grensen til Argentina i vest.

Installert effekt for vannkraftproduksjon er 1.460 MW. 

## Referanser
Itá-demningen

**Itá-demningen** (portugisisk: *Usina Hidrelétrica de Itá*)  er en demning og et vannkraftverk i grenseelva Paraguay i det sørvestlige Brasil. Installert effekt for vannkraftproduksjon er 1.450 MW. 

## Referanser
Salto Caxias-demningen

**Salto Caxias-demningen** (portugisisk: *Usina Hidrelétrica do Salto Caxias*) er en demning og et vannkraftverk i Iguaçu-elven i delstaten Paraná i det sørlige Brasil. Demningens installerte effekt for vannkraftproduksjon er 1 240 MW. 

## Referanser
SPARC64 VIIIfx

**SPARC64 VIIIfx** (kodenavn: «Venus») er en 8-kjerners 64-biter RISC mikroprosessor som ble annonsert av Fujitsu den 26. august 2008, og lansert den 14. mai 2009. SPARC64 VIIIfx er en implementasjon av spesifikasjonen SPARC Versjon 9

SPARC64 VIIIfx var ved lanseringen den hittil raskeste SPARC mikroprosessor. Med en ytelse på 128 GFLOPs ved 2 GHz, ble den også lansert som verdens raskeste mikroprosessor.

SPARC64 VIIIfx er produsert ved hjelp av Fujitsus 45nm prosessteknologi.

Mikroprosessoren har 192 heltallsregistre, 288 desimaltalls-registre (hvorav 32 stk er 64-bit, og 256 stk er 128-bit), og tre avbruddsregistre. Adressebussen er 41-bit, og godtar derfor 2 terabyte eksternt minne per prosessor.

Hver kjerne har 32 Kb nivå-1 hurtigminne for data og 32 Kb nivå-1 hurtigminne for instruksjoner. Et 5 Mb integrert nivå-2 hurtigminne er delt i to deler, fordelt på fire kjerner hver.

Mikroprosessoren bruker et sidevekslet virtuelt minne, der sidenes størrelse kan variere mellom 8 KB, 64 KB, 512 KB, 4 MB, 32 MB, 256 MB og 2 GB.

SPARC64 VIIIfx implementerer en SIMD-arkitektur, hvor to parallelle instruksjoner kan utføre åtte desimaltallsberegninger per klokkepuls. 128-bit desimaltallsregistre kan benyttes både for 128-bit og 64-bit desimaltall.

Den 17. juli 2009 annonserte Fujitsu, *Japans Institutt for fysisk og kjemisk forskning* (RIKEN) og *Japans departement for utdannelse, kultur, sport, vitenskap og teknologi* (MEXT) at SPARC64 VIIIfx skulle benyttes i neste generasjon av Japans super-datamaskinprosjekt. Planen er å bygge en datamaskin med en ytelse på 10 PetaFLOPS, som skal være delvis operativt i slutten av 2010 og ferdig i 2012.

## Referanser
Gjøvik musikk

**Gjøvik Musikk** ble etablert i 1928, og er Gjøviks eldste og største musikkforretning.

## Historie

**Gjøvik Musikk** har siden ca. 1937 vært drevet av en Bjørnerud. Jonas Bjørnerud drev firmaet frem til han døde brått i februar 1963. Den kjente trekkspilleren Henry Haagenrud ble ansatt som daglig leder frem til 1970. Etter det ble Johan Petter Bjørnerud ansatt som daglig leder. Han delte senere jobben med Stein Ola Bjørnerud, fra 1973-1976, og sluttet i bedriften i 1988.

Forretningen lå i Storgaten 11 og ble i 1981 flyttet til Storgaten 13. I 1983 startet de en stor platebar i første etasje og instrumentsalget ble flyttet opp i 2. etasje. I 1985 åpnet de en egen HIFI-avdeling, også  i 2. etasje.

Fra 1986 ble firmaet overtatt i sin helhet av Stein Ola Bjørnerud, som i dag er eier og daglig leder. 

## Eksterne lenker
* Gjøvik Musikkhandels nettsted Besøkt 20. juni 2022
* Gjøvik Musikks hjemmeside
Güímar

**Güímar** er en kommune, by  og dal i den sørøstre delen av den spanske øya Tenerife, en av Kanariøyene, og del av Santa Cruz de Tenerife (provins). Området  har omkring  innbyggere og er kjent for flere pyramider. Den største severdigheten er utvilsomt Thor Heyerdahls pyramidepark (Pirámides de Güimar). Fjellområdene omfatter dessuten et vulkanlandskap som er nasjonalpark.

## Referanser


## Eksterne lenker
* 
* Pyramidene i Güímar  **Norsk**
* Pyramidene i Güímar, offisiell hjemmeside
Furnas-demningen

** Furnas-demningen** (portugisisk: *Usina Hidrelétrica de Furnas*) er en demning og et vannkraftverk i elven Rio Grande i det sørlige Brasil, i delstaten Minas Gerais. Installert kapasitet etter utbyggingen i 1963 var 1&nbsp;216 MW totalt fordelt på 8 turbiner. Arbeidet startet i 1958.  

Dette er et av de større kraftverk i Grande-elva, og demmer opp et reservoar på hele 29,5 km³, med overflateareal på 1&nbsp;440 km² ved normal oppdemmet vannstand. Dermed er dette en av verdens tjue største kunstige innsjøer. Vannstrømmingen er å 13&nbsp;000 m³/sekund. Demningen er om lag 120 meter høy og 600-779 meter lang.

## Eksterne lenker
*